224 



«Ved de andre Kolonier» (exklusive Godthaab) cere i disse 

 Maaneder forekomne flere gastriske og Bronchialkatarrher, des- 

 uden ved Kolonien Holstensborg sporadiske Tilfælde af Pleuritis. 

 1 April herskede en lille Endemi af Pleuro-Pneumonia ved Fre- 

 derikshaab, hvor der døde 3 Personer. Endemien standsede 

 efter en 14 Dages Forløb.» 



Om Epidemien ved Holstensborg i Begyndelsen af Juni- 

 Slutningen af Juni skriver Stender i denne Indberetning: 

 «Patienterne klagede i den første Tid over Hoste og slimig 

 Expectorât og stor Mathed i Kroppen. Pulsen var noget fre- 

 kvent, dog ikke videre fuld og slet ikke haard. Appetit manglede, 

 og Tungen var noget belagt. Senere indtraadte Smerter i Brystet, 

 særdeles paa den forreste Side og i Siderne. Ofte kunde man 

 høre en pleuritisk Friktion og undertiden Crepitation i Lunge- 

 blærerne. Percussionen gav sædvanlig en noget mattere Tone, 

 undertiden ogsaa en normal Tone. I nogle Tilfælde begyndte 

 Expectoratet at bhve pneumonisk — ellers var det kun slimig- 

 purulent. Havde Sygdommen længere Tid varet, saa blev det 

 altid purulent.» Kræfterne aftoge, Aandedrættet blev med Tiden 

 vanskeligt og smertefuldt. «Exsudatet paa Pleura var meget ofte 

 paa begge Sider af Brystet, sjælden paa een alene.» Tilstanden 

 nærmest typhøs. «Sygdommen forløb undertiden meget hurtigt 

 og endte lethal efter 2 — 3 Dages Vedvarenhed ; hos Andre trak 

 den sig seen, og fortsatte sig, efter at de pleuritiske Symp- 

 tomer vare ophørte, som en akut Bronchialkatarrh med puru- 

 lent Expectorât. Det fremgaar af denne Symptomgruppe, at en 

 akut Bronchitis, som undertiden overgik til en Pneumoni, i 

 Forening med en akut Pleuritis udgjorde Epidemien.» Klimaet 

 var raat og fugtigt umiddelbart før og efter Epidemiens udbrud 

 (Sydvestvind). 



«Holstensborg Distrikt udgør ca. 650 Personer, og man 

 kan vel godt sige, at over 350 deraf vare mere eller mindre 

 angrebne af Sygdommen.» Af de 47 Døde vare 5 Kvinder, 

 ingen Børn (der vare ogsaa kun faa Børn syge). 



